Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 200

2003. május 9-ét javasoljuk, mely egyszerre képes fontos, pozitív képi üzeneteket megjeleníteni: — tavasz, a természet, az élet fejlõdése, — Európa Nap, a szabad Európához tartozás jelképe, — a vakációk elõtti utolsó teljes iskolai hónap, az érettségire készülés idõszaka, — a kiegyensúlyozottság, a harmónia idõszaka, — 2003-ban ez egy pénteki nap, ami alkalmas mind a hétköznapi munka, mind pedig az esti szórakozás, kikapcsolódás bemutatására. Az önálló módon kereskedelmi forgalomba kerülõ album megvalósításában komoly szerepet játszhat a Magyar Fotográfusok Háza. A fotógyûjtemény bemutatására Magyarországon és külföldön egyaránt bemutatható fotókiállítást érdemes szervezni. Eszköz „Egy nap Magyarország életébõl” album Célkitûzés — megörökíteni a sokszínû Magyarországot — különleges módon megünnepelni, megemlékezni május 9-érõl További lehetõségek — fotókiállítás akár vándorkiállítás formájában Ütemezés — 2002. május 9. Kapcsolódó eszközök — május 9. — Európa Nap Mérés módja — az album fogadtatása — médiavisszhang — kiállítás látogatottsága 1.2.10. „Ablak Európára, ablak Magyarországra” — országos vetélkedõ Egy országos vetélkedõsorozat egyszerre képes arra, hogy ösztönözze a felkészülést, ugyanakkor elismerést szerezzen a legfelkészültebbeknek. A jelképesnek is tekinthetõ, május 9-ével induló vetélkedõ koncepcióját olyan módon érdemes kialakítani, hogy egyszerre legyen képes az alábbiakra: — a település fejlõdése és a vetélkedõn nyújtott teljesítmény egyaránt szerepet játsszon, 2002/151/II. szám — ne elitcsapatok versengésén alapuljon, hanem ténylegesen a település „apraja-nagyját” tudja megmozgatni, — mozgósító hatású legyen akár az egész ország számára, — ötvözze a készülést igénylõ — ezen belül a gondolkodás elmélyítését segítõ és kevésbé a lexikális tudást értékelõ — feladatokat és a spontán megoldást igénylõ tennivalókat. A vetélkedõ különlegességét az a szemlélet adja, amely egyforma fontosságot tulajdonít a sikeres csatlakozáshoz szükséges európai ismereteknek és az Európai Uniónak adott magyar „hozománynak”. A vetélkedõnek komoly szerepe lehet a közösségi kapcsolatok erõsítésében, a hagyományok tudatosításában és a különbözõ ismeretek, szemléletek, nézõpontok összehasonlítására építõ tanulásban. Eszköz „Ablak Európára, ablak Magyarországra” — országos vetélkedõ Célkitûzés — a lakosság bevonásán alapuló felkészülés ösztönzés — közösségi kapcsolatépítés — új ismeretek és rendszerek elsajátítása További lehetõségek — vetélkedõsorozat többlépcsõs egymásra építése — készülési segédanyagok összeállítása Ütemezés — 2003. május 9-tõl folyamatosan Kapcsolódó eszközök — kiadványok — EU-Klubok Hálózata — EU-portál Mérés módja — résztvevõk száma — résztvevõk körében végzett felmérések alapján — médiavisszhang alapján 1.2.11. Regionális Európa Napok Koncepció Az Európa Napok nemes hagyományát érdemes folytatni, szervezésüket, koordinálásukat azonban a helyi önkormányzatoknak kell végezniük. Helyszínül azok a helyi önkormányzatok szolgálnak, amelyek az ott, illetve a környéken élõk — és így a várható résztvevõk — száma alapján a rendezvényt hitelesíteni tudja. Az Európa Napok teszik lehetõvé a lakosság tájékoztatását és mobilizálását az Unióval kapcsolatos kérdésekben, közvetlen kapcsolatot teremtenek politikusokkal, diplomatákkal és lehetõséget biztosít az értékek õrzésére, közvetítésre is. A politikai fórumok célja, hogy párbeszédet kezdeményezzenek a helyi lakosokkal, míg a szakmai fórumok az adott szakma/terület (turizmus, civil szervezetek, környezetvédelem stb.) képviselõinek találkozását szorgalmazzák. Azt javasoljuk, hogy maximum három diplomata (köztük a soros EU-elnök ország és a Delegáció diplomatája), a kormány, illetve a parlamenti pártok képviselõi, valamint a helyi polgármester legyenek a panel résztvevõi. A témák tekintetében aktuális integrációs kérdéseket (magyar csatlakozás, az Unió fontosabb eseményei) megvitatását javasoljuk, amelyeket a moderátornak szakmailag felkészült módon kell vezetnie. Értelemszerûen olyan témákat érdemes elõtérbe helyezni, amelyek az adott térség számára különös jelentõséggel bírnak. A politikai és szakmai fórumok mellett lehetõséget kell teremteni arra, hogy a helyi lakosok érintkezhessenek és beszélhessenek a meghívott nagykövetekkel. A nagykövetek, diplomaták is szívesen vesznek részt vállalat- és iskolalátogatásokon, fõleg ha azoknak vannak kapcsolataik partnerintézményekkel az Unióban. A rendezvény sikerét elõsegíthetik továbbá az alábbiak: — szervezõknek támogatás, segítség kézikönyv, illetve on-line tanácsadás formájában, — kiadványok, szóróanyagok terjesztése, — EU-klubok, mûvelõdési intézmények, iskolák bevonása, — médiatámogatás megteremtése. Természetesen van hasonlóság a Tájoló-program és az Európa Napok céljai között, azonban az átfogó módon kezelt Regionális Európa Napok-sorozat képes arra, hogy viszonylag sok emberhez jusson el egy meghatározott idõ alatt az ország különbözõ részein. 2002/151/II. szám Eszköz Regionális Európa Napok Célkitûzés — a lakosság tájékoztatása és mobilizálása az Unióval kapcsolatos kérdésekben — közvetlen kapcsolat politikusokkal, diplomatákkal — kezdeményezés, öntevékenység, civil kezdeményezések támogatása További lehetõségek — média aktívabb bevonása — kézikönyv elkészítése Ütemezés — folyamatos Kapcsolódó eszközök — kiadványok — EU-Klubok Hálózata — EU-portál Mérés módja — résztvevõk száma — résztvevõk körében végzett felmérések alapján — médiavisszhang alapján

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes